open-index/open-wikipedia-markdown huggingface dataset:
Georgium slott

**Georgium slott** befinner seg i Dessau-Rosslau i den tyske delstaten Sachsen-Anhalt og er oppført i engelsk stil. Det er oppkalt etter byggherren Johann Georg von Anhalt-Dessau en yngre bror av Leopold III av Anhalt-Dessau.

## Historie
1780 startet prins Johann Georg ved hjelp av arkitekten Friedrich Wilhelm von Erdmannsdorff byggingen av et lite klassisistisk landsted i den daværende byen Dessau. Bygningen ble omkranset av et parkanlegg i engelsk stil. Parken inneholdt tallrike klassisistiske og romantiske parkinstallasjoner, skulpturer, småarkitektur og minnesmerker, som alle er felt harmonisk inn i landskapet og naturen.

Til de viktigste elementene hører det såkalte *Fremdenhaus*, *Römische Ruine* (*Romerske ruiner*), et ionisk rundtempel og to kopier av antikke porthvelvinger, samt minnesmerket over fyrst Franz i antikk klesdrakt.

Den 970 dekar store parken *Beckerbruch* som ligger inntil *Georgengarten*, ble som et flod- og våtmarklandskap holdt naturmessig, men også forskjønnet med noe småarkitektur og minnesmerker. Den kunstferdig anlagte landskapsparken går her harmonisk over i det naturlige landskapet.

Fra det gamle flomvokterhuset *Elbpavillon* og den kunstige ruinen *Wallwitzburg* kan man få et vidt utsyn over parklandskapet langs Elben. Inntil området ligger Mausoleumsparken Dessau, anlagt mellom 1894 og 1896.

Georgium slott er som en del av Parkanleggene i Dessau-Wörlitz, fra 2000 oppført på UNESCOs liste over verdens kulturarv.

Johann Georg,Prinz von Anhalt Dessau,Gründer des Georgiums.jpg|Minnestein for prins Johann Georg
Dessau Georgengarten 02..jpg|Ruinbro i parken


## Anhaltinske bildegalleri
Georgium slott inneholder det anhaltinske bildegalleri som består av eldre tyske og nederlandske malerier. Videre finnes tidlig originalgrafikk av Albrecht Dürer og Lucas Cranac den eldre. Blant annet finnes her Dürers kjente verk Melencolia I.

Maleriene ble under den andre verdenskrigen oppbevart i en saltgruve ved Bernburg. Noen av kunstverkene ble fjernet av amerikanske soldater og gjenfunnet på det amerikanske kunstmarkedet. I juli 1945 beslagla trofekommisjonen til Den røde armé den del av utstillingen som fantes på stedet og transporterte det i 1946 til Sovjetunionen. Det dreide seg om 800 malerier og 17 000 grafiske blad. I 1958-1959 ble 600 malerier og 10 000 grafiske blad brakt tilbake til galleriet.

### Bilder i Det anhaltinske bildegalleri

Fil:Hackert, Blick auf die Villa Albani in Rom, 1779.jpg|Jacob Philipp Hackert *„Blick auf die Villa Albani in Rom“* (1779)
Fil:Mijtenstoechterfriedrichheinrichs.jpg|Jan Mijtens *„Bildnis der Töchter Friedrich Heinrichs von Oranien“* (1666)
Fil:Melencolia I (Durero).jpg|Albrecht Dürer *„[[Melencolia I]]“* (1514)
Fil:Wilhelm Trübner Marbach im Odenwald.jpg|Wilhelm Trübner *„Marbachtal im Odenwald“* (1902)
Fil:After Jheronimus Bosch 003 wings.jpg|Etter Hieronymus Bosch *„Die Versuchung des Heiligen Antonius.“*(16. Jhd.)


## Referanser


## Eksterne lenker
*
Philip Holst-Cappelen

**Philip Holst-Cappelen** (født **André Simjak**; 1965–2018) var en nordmann dømt for bedrageri, ran og kidnapping. 
## Liv og virke
På 2000-tallet endret han navn flere ganger. Han har brukt navnene *Andre Christian Wilhelmsen* og *Philip Sigval Bergersen* I 1995 registrerte han et firma med foretaksnavn «Wilhelmsen Shipping Management».

I 2000 ble han etterlyst internasjonalt via Interpol, og etter ett år på rømmen ble han pågrepet på Kastrup flyplass i København der han utga seg for å være Cubus-direktør Marius Varner. 

I 2002 ble han dømt til fire og et halvt års fengsel og til å betale 21 millioner kroner i erstatning for til sammen 120 straffbare forhold, blant annet grove bedragerier. Ved første permisjon rømte han fra soning ved lavsikkerhetsfengselet Bastøy på Horten, men dommen er deretter angivelig sonet. På Bastøy knyttet han kontakter med andre innsatte som senere deltok i nye kriminelle handlinger.

I 2008 ble han pågrepet i en væpnet politiaksjon i Oslo. Året før hadde han svindlet milliardæren Jan Haudemann-Andersen ved å forfalske hans pass.

I mars 2010 ble Holst-Cappelen og 15 andre, deriblant flere han møtte på Bastøy, tiltalt i «Plastic fantastic-saken». Ligaen klarte å ta ut 12,2 millioner kroner fra kontoer til en mengde svindelofre. Politiet mente at Holst-Cappelen var hovedmannen i ligaen. Det kriminelle nettverket skal med falske førerkort, pass og bankkort ha tappet kontoene til noen av Norges rikeste. Tiltalen gjaldt perioden 2006–2009, og 65 bankkunder ble rammet, flest i Den norske Bank. Rettssaken pågikk til julen 2010 uten Holst-Cappelen til stede. Dommen var ventet i mars 2011. I sammenheng med saken ble han anmeldt av en annen Oslo-mann, for å ha inngått et drapsforbund for å få tatt anmelder av dage.

I 2011 ble han sammen med en liga av svenske medhjelpere siktet og etterlyst for å ha kidnappet, truet og presset to svenske millionærer til å gi fra seg 15,6 millioner svenske kroner. Det første offeret ble presset til å selge aksjer for 3.6 millioner svenske kroner og overføre dette til gjerningsmannen konto. Holst-Cappelen truet angivelig med å klippe fingre av den kidnappede om pengene ikke ble overført, og drepe hans mor om politiet ble kontaktet. Holst-Cappelen skal angivelig ha truet den andre mannen med at hans unge datter ville bli drept hvis han gikk til politiet og anmeldte saken. Han ble etterlyst av Interpol høsten 2010.

Den 3. februar 2011 ble Holst-Cappelen anholdt av spansk politi og senere utlevert til Sverige.

I juni 2011 ble han dømt til 18 års fengsel, samt at han også ville bli utvist fra Sverige på livstid når dommen var sonet ferdig.
## Død etter sultestreik
Den 19. juli 2018 døde han etter å ha sultestreiket i cirka èn måned i cellen sin i Saltvikanstalten i Härnösand i Sverige.

## Referanser
Laksestørje

**Laksestørje** er en art i gruppen båndfisker, og er regnet som en god matfisk. Den blir opptil to meter lang og 270 kg, men en mer vanlig lengde er rundt 120 cm. 

Forskere oppdaget så sent som i 2015 at laksestørjen er i stand til å holde kroppstemperaturen sin over temperaturen til omgivelsene, noe som gjør den til den eneste varmblodige fisken.

## Referanser


## Eksterne lenker
* 
*
Jean Echenoz

**Jean Echenoz** (født 26. desember 1947) er en forfatter bosatt i Paris. 

Han er en litterær minimalist som skriver korte, handlingsmettede romaner. Han debuterte på forlaget Éditions de Minuit i 1979 med romanen *Le méridien de Greenwich*, og har utgitt rundt 12 romaner som er oversatt til over 30 språk, blant annet norsk. Romanen *Je m'en vais* (på norsk: *Jeg stikker*, Aschehoug 2001) ble tildelt Goncourt-prisen 1999.

Seks titler er utgitt på norsk: *Sjø* (1991), *Oss tre* (1994), *Jeg stikker* (2001), *Ved klaveret* (2006), *Løpe* (2011) og *Ravel* (2016). *Løpe* (*Courir*, 2008) handler om den tsjekkiske langdistanseløperen Emil Zátopek og er den andre av tre biografiske romaner, der *Ravel* (2006) – om komponisten av samme navn – og *Des Éclairs* (2010) – om ingeniøren og oppfinneren Nikola Tesla – utgjør første og siste i rekken. I 2012 kom romanen *14* om den første verdenskrig i Frankrike. Tom Lotherington har oversatt Echenoz til norsk.

## Referanser


## Eksterne lenker
* 
* 
*  Kritisk bibliografi (Auteurs.contemporain.info)
*  Jean Echenoz på hans franske forlag
*  Video av Jean Echenoz  hos Ina.fr
Weimar (andre betydninger)

**[[Weimar]]** er en by i Thüringen.

Weimar har også andre betydninger:
* Weimar (Lahn) en kommune i Marburg-Biedenkopf

## Se også
* Weimarrepublikken
* Weimarforfatningen
* Weimarkoalisjonen
* Weimarklassisismen
Melencolia I

***Melencolia I*** (*Melankolien I*) er et kobberstikk av den tyske renessansekunstneren Albrecht Dürer. Det er utført mellom 1513 og 1514 og er sammen med *Ridderen, døden og djevelen* og *Den hellige Hieronymus* et av Dürers hovedblad. Verket finnes i *Det anhaltinske bildegalleri* i slottet Georgium slott i den tyske delstaten Sachsen-Anhalt. Melankolien I hører til et av kunstnerens mest gåtefulle verker.

## Referanser
Akira Kurosawas drømmer

***Akira Kurosawas drømmer*** (夢; Yume) er en japansk spillefilm fra 1990 av Akira Kurosawa. Filmen er episodebasert og er fortellingene om en rekke drømmer som regissøren hadde.

Filmen ble nominert til Golden Globe som beste fremmedspråklige film i 1991.

## Eksterne lenker
*
Akira

**Akira** kan vise til: 

*Akira (manga) – en manga fra 80-tallet av Katsuhiro Otomo.
*Akira (film) – en animasjonsfilm fra 1988 basert på mangaen med samme navn.
*Akira (videospill) – et videospill fra 1988 basert på filmen.
Fantastic Four

**Fantastic Four** viser til flere betydninger:

*De fantastiske 4, tegneserien om superheltteamet
*Fantastic Four (film), film fra 2005
*Fantastic Four: Rise of the Silver Surfer, film fra 2007
*Fantastic Four (2015), film fra 2015
Hiroko Sakai

**Hiroko Sakai** (født 3. november 1978 i Fukui), japansk softballspiller som deltok i de olympiske leker 2004 i Athen og 2008 i Beijing.

Sakai vant en olympisk bronsemedalje i softball under sommer-OL 2004 i Athen. Hun var med på det japanske laget som kom på tredjeplass i softballturneringen bak USA og Australia

Fire år senere, under Sommer-OL 2008 i Beijing ble hun olympisk mester med det japanske softballdamelandslaget. Japan vant finalen over USA med 3-1.

## OL-medaljer
*  2008  Beijing - **Gull** i softball  Japan
*  2004  Athen - Bronse i softball  Japan

## Eksterne lenker
*
Indias herrelandslag i fotball

**Indias herrelandslag i fotball** er det nasjonale fotballaget til India. Laget blir administrert av All India Football Federation. Fotballforbundet ble stiftet i 1937, ble medlem i FIFA i 1954 og var med på å stifte AFC i 1948.

## Manager

## Eksterne lenker
*  FIFAs profil om India
Strand oppvekstsenter

**Strand oppvekstsenter** er en barneskole og barnehage på Strand i Hestvika i Hitra. Oppvekstsenteret består av Strand skole og Strand barnehage. Anlegget ligger ut mot Trondheimsleia.

Strand skole er en 1-7 skole med tilsammen 80 elever, mens Strand barnehage består av tre avdelinger.

Strand skole flyttet inn i sitt første lokale i 1908, et bygg som ble brukt som skole fram til 1973. Et nytt skolelokale ble i 1959 reist sør for gammelskolen. Dette ble utvidet i 1992. I 2001 ble det sør for nyskolen etablert egne lokaler for barnehagen. Gammelskolen ble i 2005 gitt av Hitra kommune til Stiftelsen Gammelskolen på Strand som i dag driver Innsia Kulturhus i lokalene. Bygningen har opp gjennom årene vært benyttet til lærerboliger, tannlegekontor, bibliotek, barnehage og kommunestyresal i Sandstad kommune.

Strand skolekorps har sitt utgangspunkt i skolens elever, mens tidligere skolekorpsmusikanter og elever spiller i Strand SeniorBrass.

## Eksterne lenker
* Strand oppvekstsenter
* Gammelskolen på Strand
* Strand skolekorps
* Strand SeniorBrass
B-klasse undervannsbåt

**B-klassen** var den andre norske ubåtklassen, etter A-klassen. Ubåtene var basert på den amerikanske Holland-klassen. De seks båtene i klassen ble bygd fra 1915 til 1929.

## Norske ubåter under andre verdenskrig

### Båter i B-klassen
* «B-1» (1922&ndash;1946) flyktet til marinebasen Rosyth i Skottland 18. juni 1940, fra Narvik via Liland, Vardø og Færøyene.
*  «B-2» (1923&ndash;1940) tatt av tyskerne ved Fiskå i Kristiansand 11. april.
*  «B-3» (1923&ndash;1940) senket av eget mannskap i Alsvåg i Vesterålen 10. juni for å forhindre tysk overtakelse. Beordret å flykte til Storbritannia, men måtte returnere og oppgis på grunn av batterieksplosjon.
*  «B-4» (1923&ndash;1940) lå til overhaling ved Marinens hovedverft i Horten, tatt av tyskerne ved Filtvet ytterst i Drøbaksundet 10. april.
*  «B-5» (1929&ndash;1940) tatt av tyskerne ved Fiskå 11. april.
*  «B-6» (1929&ndash;1940) overgitt til tyske tropper 18. mai under trussel om bombing av havna i Florø. Brukt som tysk skoleskip et par år og deretter hogd opp.

### U-klassen
«Uredd»,  «Ula» og «Utsira» var de tre norske ubåtene i «The Norwegian Section» i 9th Submarine Flotilla under krigen. Båtene var av britisk V-klasse (norsk U-klasse), hadde norsk mannskap og base i Dundee. Den første båten, «Uredd», ble sjøsatt i 1941, men gikk på en mine og sank i norsk farvann i 1943. «Ula» var den allierte ubåten som senket flest fiendtlige skip i Europa.

## Se også
* Ubåter i Norge
* Liste over den Kongelige Norske Marines skip

## Referanser


## Litteratur
*
Liste over gater i Molde

**Liste over gater i Molde** inneholder 257 gater i byområdet i Molde kommune i Møre og Romsdal fra Leirgrovvik i øst til Djupdalen i vest. De fleste gatenavn i Molde er oppkalt etter historiske gårdsbruk, husmannplasser, eiendommer eller personer som har vært historisk viktige for Molde. I enkelte deler av byen har flere smågater blitt oppkalt etter samme kategori, som for eksempel på Kviltorp der det er mange gater som er oppkalt etter forskjellige himmellegemer og gater, i Nordbyen som har fått navn etter diverse planter og dyr. Også Bjørnstjerne Bjørnson har fått stor plass i Moldes gatenavn, og i Granlia ligger det flere gater som har fått navn etter hans romankarakterer.

Tidligere var det kommunestyret i Molde som ga navn til gatene etter forslag fra en valgt gatenavnkomite, mens i dag er det kulturstyret i kommunen som vedtar navnene etter innstilling fra kultursjefen. Også privatpersoner eller organisasjoner har såkalt uttalerett, og da kommunen i 2013 ba publikum om hjelp fikk de over 130 forslag til nye gatenavn i kommunen.

I tillegg til alle bygatene går også Europavei 39 gjennom byen, samt fylkesveiene 64, 662, 401 og 405.

## Valg av navn
I Norge er det valgfritt om man vil kalle gatene for «vei» eller «veg» , men i Molde har kommunen bestemt at navneformen skal være «veg».
I tillegg følger Molde adresseveilederen som blir utgitt av Kartverket, der det blant annet står at:
* Navnet må passe inn i et samordnet system for adressering
* Navnet bør bygge på og føre videre den lokale navnetradisjonen
* Navnet bør passe på stedet
* Navnet bør ikke virke støtende eller komisk
* Navnene bør være varierte
* Navnet bør være lett å skrive, lese og uttale
* En bør unngå å bruke navn på nålevende personer, og det bør helst gå 5–10 år etter en persons død før navnet eventuelt tas i bruk.

## Kommunesammenslåing
I anledning kommunereformen i Norge som ble vedtatt av Regjeringen i 2015, ble Molde slått sammen med Midsund og Nesset fra 1. januar 2020. Når sammenslåingen skjedde, ble noen gatenavn dubletter. Hovedprinsippet for hvem som måtte bytte og hvem som fikk beholde navnet var antall adresser på veien, og den med flest adresser fikk beholde navnet. De gatene som fikk nye navn i denne prosessen var:

*Gjerdevegen består i Midsund og får nytt navn i Molde.
*Bergtunvegen består i Nesset og får nytt navn i Molde.
*Furulundvegen i Nesset består og Furulund i Molde får nytt navn.
*Naustevegen i Nesset består og Naustvegen i Molde får nytt navn.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## Ø

## Referanser


## Litteratur
*
*
*

## Eksterne lenker
* Liste over gater - på molde.org
* Postens adressebok - på posten.no
Alexander Kiellands veg (Molde)

**Alexander Kiellands veg** er en gate i Molde kommune i Møre og Romsdal. Den starter i Fridtjof Nansens gate og går østover. Gaten ble oppkalt i 1940 etter forfatteren Alexander Kielland fra Stavanger, som var amtmann i Romsdals amt 1902–06.

Gaten ble anlagt under byggingen av Svenskebyen i 1940–41. Alexander Kiellands veg ender i krysset Moldelivegen–Damvegen.

## Se også
* Liste over gater i Molde

## Referanser


## Litteratur
*  Gunnar Talsethagen: *Gatelangs i Molde: A–L*. Romsdal sogelag, 2000. ISBN 82-90169-62-0
Amtmann Hammers veg (Molde)

**Amtmann Hammers veg** (1–23, 2–26) er en gate i Molde, fra Kirkebakken østover til Fagerlivegen. Den går parallelt med Adjunkt Dørums gate, men er gangvei forbi Amtmann Hammers veg 21 og 23.

Gaten ble anlagt under byggingen av bydelen Svenskebyen og oppkalt 1940 etter Even Hammer fra Ringsaker, som var amtmann i Romsdal fra 1773 til 1800.

## Se også
* Liste over gater i Molde

## Referanser
Amtmann Krohgs gate (Molde)

**Amtmann Krohgs gate** er en gate i Molde, fra Storkaia (Hamnegata) og oppover til Sandvegen.

Gaten ble tidligere kalt Kinobakken, Parkgata, Alexandragata og Nobelbakken, og ble i 1937 oppkalt etter Hilmar Meincke Krohg fra Trondheim, som var amtmann i Romsdal 1811–41.

Nederst i bakken stod et kinobygg i perioden 1909–29, på østsiden lå en stor hage, og øverst var Hotell Nobel. Den nåværende gaten krysser Storgata med Folkets hus og Alexandra hotell, og passerer Gørvellplassen og Byfogd Motzfeldts gate.

## Litteratur
*  Gunnar Talsethagen: *[https://urn.nb.no/URN:NBN:no-nb_digibok_2011020703008?page=16 Gatelangs i Molde: A–L]*. Romsdal sogelag, 2000. ISBN 82-90169-62-0.

## Referanser


## Se også
* Liste over gater i Molde
Martin Nodell

**Martin Nodell** (1915–2006) var en amerikansk tegneserieskaper. Sammen med forfatteren Bill Finger skapte han superhelten Green Lantern i 1940 for All American Comics, en av forløperne til DC Comics. Nodell tegnet Green Lantern frem til 1947, da han begynte å arbeide for Timely Comics. Der jobbet han blant annet med heftene Captain America, Human Torch og Sub-Mariner.

## Referanser


## Eksterne lenker
*
Amtmann Leths gate (Molde)

**Amtmann Leths gate** er en gate i Molde, fra krysset Parkvegen–Sandvegen nordøstover til krysset Moldelivegen–Langmyrvegen–Fridtjof Nansens gate. Den passerer Idrettsvegen, Adjunkt Dørums gate og Kirkebakken.

Leths gate har villabebyggelse fra årene etter 1917 og årene etter 1935. Nederste del av gaten grenser til sørøstlige del av Nedre kirkegård.

## Historie

Gaten ble tidligere kalt Tønderhaugveien og Ræstadhaugveien ettersom nedre del opprinnelig var gårdsvei til disse husmannsplassene (som lå sørvest for Molde idrettspark). Denne delen kaltes også Kurbadbakken etter Molde Kurbad, som var i underetasjen til nr. 3 fra 1934. Veien ble prosjektert til boliggate ca. 1917, ferdigstilt 1935 og endelig navngitt 1937 etter Ludvig Leth fra Molde, som var amtmann i Romsdal fra 1893 til 1902.

I løpet av byggeperioden ble den kjent som Gate 35 etter sitt midlertidige nummer i reguleringsplanen. Fra 1972 til 2020 var pinsemenigheten Sions lokaler i nr. 3, og gaten fikk på folkemunne tilnavnet Sionbakken.

## Se også
* Liste over gater i Molde

## Referanser
Amtmannvegen (Molde)

**Amtmannvegen** er en gate i Molde kommune i Møre og Romsdal. Gaten starter i Kviltorpvegen ved Kviltorp skole og går vestover til Bergmo Ungdomsskole. Gaten har fått navn etter to amtmenn, Ole Hannibal Sommerfeldt og Hilmar Meincke Krohg som bodde i området. Sistnevnte har en gate oppkalt seg et annet sted i byen, Amtmann Krohgs gate.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Allidrett

**Allidrett** er et variert aktivitetstilbud som noen idrettslag tilbyr barn og ungdom i nærmiljøet, hvor de får prøve flere ulike idrettsgrener i flere miljøer, for eksempel i sal, i skogen, på løkka, på snø, på is eller i vann.

Det legges i allidrett vekt på å utvikle en god grunnmotorikk gjennom lek og aktiviteter tilpasset barnets utviklingsnivå. En allidrett kan organiseres av et fleridrettslag, et særidrettslag eller et samarbeid mellom flere idrettslag.

Tilbudet het tidligere «idrettsskole» i Norge, men Norges idrettsforbund endret navnet til «allidrett», slik at tilbudet i barneidretten blir betegnet som **allidrett for barn**, mens det i ungdomsidretten blir betegnet som **allidrett for ungdom**.

## Litteratur
* Håndbok for idrettslag som vil starte med allidrett for barn og ungdom

## Eksterne lenker
*
Anders Sandvigs veg (Molde)

**Anders Sandvigs veg** er en gate i Molde kommune i Møre og Romsdal. Gaten starter i Peter Solemdals veg og går sørvestover. Gaten har fått navn etter Anders Sandvig som var født på Hustad, og som ble tannlege på Lillehammer og grunnlegger av friluftsmuseet Maihaugen.

Gaten ender i Brattlihaugen på Kringsjå.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
NSDAP tjenestemedalje

**NSDAP tjenestemedalje** (*Dienstauszeichnung der NSDAP*) er en utmerkelse innstiftet 2. april 1939 av Adolf Hitler.

Bakgrunnen for opprettelsen var å gi en erkjennelse for trofast tjeneste til partimedlemmer innen Nationalsozialistische Deutsche Arbeiterpartei (**NSDAP**). Medaljen ble gitt til både dem som jobbet heltid og frivillig innen partiet eller underorganisasjoner.

## Utforming
Medaljen er formet som et malteserkors med en ekeløvkrans i midten, med Det tredje rikes riksvåpen inni på advers. Fra senter og ut mellom armene på korset er det sammensatte stenger som symboliserer lysstråler. På revers står teksten «Treue für Führer und Volk» (*Lojalitet til Føreren og folket*) inni kransen. Medaljene ble utdelt i en eske av papp.

## Klasser
Klassene ble delt inn i trinn etter de aktive perioden. Disse var:
* **Gull** – etter 25 års tjeneste – Kors i gull med hvit innvendig emaljert overflate
* **Sølv** – etter 15 års tjeneste – Kors i sølv med blå innvendig emaljert overflate
* **Bronse** – etter 10 års tjeneste – Kors i bronse

## Litteratur
*Heinrich Doehle: *Die Auszeichnungen des Großdeutschen Reichs*, Berlin, 1945.

## Eksterne lenker
* Militaria-lexikon.de – NSDAP – Dienstauszeichnung
* TracesOfWar – Dienstauszeichnungen der NSDAP

__NOTOC__
Mattur

**Mattur**, også stavet **Mathur**, **Matthur** og **Mathoor** (kannada: ಮತ್ತೂರು, sanskrit: मत्तूरु), er en liten landsby i nærheten av byen Shivamogga i Karnataka i det sørlige India. Landsbyen befinner seg på bankene til Tunga-elven. Landsbyen er kjent for bl.a. språket sanskrit. De fleste familiene som bor i denne landsbyen benytter sanskrit som deres morsmål i det daglige liv.
Defense Research and Development Organization

**Defence Research and Development Organisation (DRDO)** (hindi: रक्षा अनुसन्धान एवं विकास सङ्गठन, *Rakṣā Anusandhān evaṃ Vikās Sangaṭhan*) er en etat i India, med hovedkvarter i New Delhi, som er ansvarlig for utvikling av teknologi til bruk av de militære. Etaten ble opprettet i 1958 gjennom en sammenslåing av *Technical Development Establishment and the Directorate of Technical Development* og *Production with the Defence Science Organisation*.

DRDO har et nettverk med 52 laboratorier som er dypt engasjerte i utvikling av forsvarsteknologi på varierende områder, deriblant aeronatikk, våpenutvikling, elektronikk og informasjonsteknologi, *[[human resource development]]*, forskning på levende vesener, materialer, missiler, utvikling av militære kjøretøy og marinebasert forsvar. Organisasjonen har mer enn 5,000 vitenskapsmenn ansatt og omkring 25,000 annet personell som er vitenskapelig og teknisk orientert, samt støttepersonell.
## Eksterne lenker
*
Ashtanga Vinyasa Yoga

**Ashtanga vinyasa-yoga** er en utbredt moderne form for yoga. Den er oppbygd rundt seks serier av yogastillinger, asanas, som lenkes sammen gjennom bestemte mønster av inn- og utånding. Systemet ble utformet av yogien Sri K. Pattabhi Jois.

## Referanser
Sigurður Jónsson

**Sigurður Jónsson** (født 1598, død 1661) var en islandsk prest og salmedikter. Han blir regnet som en av de viktigste salmedikterne innen den lutherske ortodoksien på Island. Han mest kjente utgivelser er bearbeidelser av tyske salmer; *Þær Fimtiiu Heilogu Meditationis edur Huguekiur* etter et verk av Johann Gerhard og *Fjörutiu og sex sálmar ut af daglegri iðkun guðrækninnar» etter salmer av [[Paul Gerhardt]]. I *Norsk Salmebok'' er han representert med salmen «Den siste skilnad er vel sår».

## Litteratur
*Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 50-51
Kunståret 2011

## Hendelser
* Åbo (Finland), Tallinn (Estland) er europeiske kulturhovedsteder.
*15. januar – Museet Louvre har samlet inn 4 mill. euro for å kjøpe *[[De tre gratier]]* av Lucas Cranach den eldre.

*30. januar – Maleriet *Madonnaen og barnet* av Tiziano Vecellio blir solgt for 16,9 millioner dollar.
*11. november – Crystal Bridges Museum of American Art åpner i Bentonville i Arkansas, USA.

## Verk

## Utstillinger
* Thomas Lawrence: "Regency Power and Brilliance", Yale Center for British Art, 24. februar til 5. juni
* Veneziabiennalen 4. juni til 27. november

## Priser
*Anders Jahres kulturpris:
**hovedpris, billedhuggere: Bård Breivik, Kristian Blystad
**juniorpris, billedhuggere: Kristine Roald Sandøy, Signe Løvland Solberg
*Eckersbergmedaljen:
**Erik Varming, billedhugger
**Ursula Reuter Christiansen, maler
*Ingeborg og Per Palle Storms ærespris: Jon Gundersen
*Thorvaldsenmedaljen:
**Eva Koch, billedhugger 
** Freddie A. Lerche, maler

## Dødsfall

*3. januar – Paul Soldner, amerikansk keramiker (88) (født 1921)
*4. januar – B. H. Friedman, amerikansk forfatter og kunstkritiker som skrev den første biografien om Jackson Pollock (84) (født 1926)
*5. januar – Malangatana Ngwenya, mosambikisk maler og poet (74) (født 1936) 
*9. januar – Makinti Napanangka, australsk Papunya Tula kunstner (80-årene) (født 1922/1930/1932)
*11. januar – Won-il Rhee, sørkoreansk digital kunstkurator (50) (født 1960)
*13. januar – Ellen Stewart, amerikansk teatersjef, produsent, designer og  grunnlegger av La MaMa E.T.C., New York (91) (født 1919)
*20. januar – Alan Uglow, britiskfødt amerikansk maler (69) (født 1941)
*21. januar – Dennis Oppenheim, amerikansk billedhugger (72) (født 1938)
*8. februar – Charles O. Perry, amerikansk billedhugger (81) (født 1929)
*11. februar – Roy Gussow, amerikansk billedhugger (92) (født 1918)
*25. februar – Suze Rotolo, amerikansk bokkunstner (67) (født 1943)
*10. mars – Gabriel Laderman, amerikansk maler (81) (født 1929)
*13. mars – Leo Steinberg, amerikansk kunsthistoriker og kritiker (90) (født 1920)
*10. juli – Terje Grøstad, en norsk grafiker (85) (født 1925)

## Bildegalleri

LucienFreud.jpg|Lucian Freud(1922–2011)


## Referanser


## Eksterne lenker
*
Bjarte Kaldhol

**Bjarte Kaldhol** (1935–2022) var en norsk oversetter, forlagsmedarbeider og redaktør bosatt i Oppegård. Han var utdannet filolog, cand.mag. fra universitetet i Oslo. Han oversatte faglitteratur og skjønnlitteratur fra flere ulike språk, bl.a. skandinavisk, engelsk, gresk, spansk, tibetansk og hettittisk. Han leverte inn sin siste oversettelse to dager før han døde.

Han har oversatt Nikos Kazantzakis, Vassilis Vassilikos og Antonis Samarakis fra nygresk. For bokserien Verdens Hellige Skrifter oversatte han bøkene *[[Hettittiske skrifter]]* (2009), ''Milarepas liv'' (2013), og ''Buddhas mange liv'' (2014).

Som forfatter skrev han boka ''Sigarettdøden: en moderne epidemi'', utgitt på Aschehoug forlag i 1975.

## Eksterne lenker
* Biografi hos Universitetet i Oslo
* Oversikt over Kaldhols oversettelser på Nasjonalbibliotekets hjemmesider
Kunståret 2006

**Kunståret 2006** er en oversikt over hendelser, fødte og avdøde kunstnerpersonligheter i 2006.

## Hendelser
* **Rembrandt 400**: I 2006 var det 400 år siden Rembrandt, Nederlands mest betydelige 1600-tallsmaler ble født. I løpet av året ble det avholdt ulike arrangementer til hans minne, hovedsakelig i Leiden der han ble født 1606, og i Amsterdam der han levde og arbeidet i den siste delen av sitt liv.
* Europeisk kulturhovedstad var Patras.

## Verk
## Utstillinger

## Priser
* Caldecott-medaljen: Chris Raschka for *The Hello for Goodbye Window*
* Eckersbergmedaljen:
**Jytte Høy, billedhugger
**Erland Knudssøn Madsen, billedhugger
**Jørgen Carlo Larsen, billedhugger
**Peter Holst Henckel, maler
**Malene Landgreen, maler
* Jacobprisen: Ingjerd Hanevold, smykkekunstner
* Kulturministeriets Illustratørpris: Ursula Seeberg for *Regnar Lodbrog og Kraka*
* Norsk kulturråds ærespris: Bruno Oldani, grafisk designer
* Oslo bys kunstnerpris:
**Marianne Skovli Aamodt, koreograf
**Victor Lind, billedkunstner
* Prins Eugen-medaljen tildeles Nils Kölare, maler, Gunvor Nelson, kunstner, Kennet Williamsson, keramiker, Jacob Jensen, dansk industridesigner, og Jan Olav Jensen, norsk arkitekt.
* Turnerprisen tildeles Tomma Abts.
* Wolf-prisvinner innen kunst: Michelangelo Pistoletto
* Wynneprisen: John Beard for *The Gap*

## Dødsfall

|-
|Februar
|9. || Björn Karlström ||  || tegner og tegneserieskaper ||align=center|84 ||align=center|1921 || 

|rowspan=1|April 
| 5. || Allan Kaprow ||  || kunster ||align=center|78 ||align=center|1927 || 
|-
|Juli 
| 27. || Bjørn Morisse ||  || illustratør, tegneserieskaper og musiker || align=center|62 || align=center|1944 || 
|}
*4. januar &ndash; Elis Eriksson, svensk skulptør, billedkunstner og forfatter (103) (født 1906)
*29. januar &ndash; Nam June Paik, koreanskfødt amerikansk videokunstner (73) (født 1932)
*6. februar &ndash; Halvdan Ljøsne, norsk maler (76) (født 1929)
*28. mars &ndash; Pro Hart, australsk kunstner (77) (født 1928)
*14. april &ndash; Ola Pehrson, svensk kunstner (41) (født 1964)
*3. mai &ndash; Karel Appel, nederlandsk kunstner (85) (født 1921)
*9. juni &ndash; Bjørn Wiinblad, dansk kunstner (87) (født 1918)
*13. juni &ndash; Robert Jäppinen, svensk kunstner (født 1924)
*21. juli &ndash; Kåge Gustafson, svensk tegner (født ca. 1917)
*27. august &ndash; Arvid Udbjørg, norsk grafiker (78) (født 1928)
*14. november &ndash; Eystein Sandnes, norsk formgiver innen keramikk og glass (82) (født 1927)
*18. desember &ndash; Joseph Barbera, amerikansk tegneseriekunstner (95) (født 1911)

## Bildegalleri

Björn_Karlström1.jpg|Björn Karlström(1921–2006)
Allan_Kaprow.jpg|Allan Kaprow(1927–2006)


## Referanser


## Eksterne lenker
*
Solgården helse- og feriesenter

**Solgården helse- og feriesenter** er et feriested i byen Villajoyosa eller La Vila Joiosa i Costa Blanca, i provinsen Alicante i Spania. Solgården har siden 1972 arrangert tilrettelagte ferieopphold for helsesvake eldre og mennesker med ulike utviklingshemminger. Solgården drives av et norsk andelslag som heter Solgården BA og som har sitt salgskontor i Badstugata 1 i Oslo. Styreleder er fra 2018, Live Husan. Daglig leder og administrerende direktør fra juni 2018 er Arnt H. Jerpstad.
José Darío Uribe Escobar

**José Darío Uribe Escobar** (født 22. desember 1958 i Medellín) er en colombiansk økonom, som fra 2005 til 2017 var sentralbanksjef for Republikkens bank (Banco de la República), som er sentralbanken i Colombia.

Han har en mastergrad i sosialøkonomi fra University of Illinois at Urban i 1989, og i 1992 tok han Doktorgrad (Ph.D) samme sted. 

Han ble utnevnt til sentralbanksjef i januar 2005, og hadde før dette vært visesentralbanksjef siden januar 2008. Før dette har han bl.a. ledet *Global Programming Unit* ved det Nasjonale Planleggingsdepartementet (1986–87), og fra 1993 til 1998 var han direktør for avdelingen for økonomisk forskning ved sentralbanken. 

Den 4. januar 2017 overtok Juan José Echavarría stillingen som sentralbanksjef.

## Eksterne lenker
* Presentasjon på sentralbank
Konradturnering

**Konrad** er en praktisk utgave av Monradturnering.
Betegnelsen kommer fra norske sjakklubber, og er blant annet brukt i Molde Sjakklubb og enkelte Østfold – klubber.
Motstandere blir tildelt dem som møter opp i den enkelte runden.
Om nødvendig møtes to spillere selv om de har spilt mot hverandre før i turneringen. De får da uansett motsatt farge i det nye partiet mellom dem.

Konrad-systemet anbefales til barnesjakk og klubber når det skal være en runde hver gang.
I «Konrad» kan det gis 3 poeng for seier, 2 for remis og 1 for tap (og 0 for ikke-frammøte).
Ofte er det også en regel om at hver spiller én gang i turneringen får 1 poeng uten frammøte.
Da blir straffen mildere for én gangs sykdom el.l.
Zengdu

**Zengdu** (kinesisk: 曾都区; pinyin: *Zēngdū Qū *) er et bydistrikt i byprefekturet Suizhou (随州) i provinsen Hubei i Folkerepublikken Kina. 

Det har et areal på 6.989 kvadratkilometer og teller 1.605.475 innbyggere (2004). 

## Eksterne lenker
* Offisielle sider
* Infoside
John Grant

**John Grant** er en sanger og låtskriver fra USA.
Han var vokalist i The Czars frem til bandet ble oppløst. 
Deretter startet han en solokarriere med albumet *[[Queen of Denmark]]* som ble gitt ut på plateselskapet Bella Union den 6. april 2010.
Dette albumet ble spilt inn i samarbeid med bandet Midlake.
*Queen of Denmark* ble valgt til beste album i 2010 av det britiske musikkbladet *[[Mojo (magasin)|Mojo]]*, og har fått gode kritikker i bl.a. BBC Music Magazine, The Sunday Times, The Guardian og The Independent.

## Diskografi
**[[Queen of Denmark]]* (med Midlake) – 2010

**[[Pale Green Ghosts]]* – 2013

**[[John Grant and the BBC Philharmonic Orchestra: Live in Concert]]* – 2014

**[[Grey Tickles, Black Pressure]]* – 2015

**[[Love Is Magic]]* – 2018

**[[Boy From Michigan]]* – 2021

**[[Yawning Abyss]]* – 2023

## Referanser




## Eksterne lenker
* 
* 
*
Salva Kiir Mayardit

**Salva Kiir Mayardit** (født 13. september 1951) er den første presidenten i den frie republikken Sør-Sudan. 

Han representerer Det sudanske folks frigjøringsbevegelse, og vant det sør-sudanesiske presidentvalget i april 2010 med 93&nbsp;% av stemmene, og ble tatt i ed som landets president 9. juli 2011.

Han tilhører folkegruppen dinka og var under den andre borgerkrigen i Sudan nestkommanderende i SPLA.

Før Sør-Sudans selvstendighet ledet han den autonome sør-sudanesiske regjeringen i Sudan. Han overtok dette vervet i 2005 etter John Garang.

Det er hevdet at hans frigjøringshær personlig har begått forbrytelser mot menneskeheten, derunder voldtekt.

## Referanser


## Eksterne lenker
* 
* BBC News Profile: Salva Kiir
Xiaonan

**Xiaonan** (kinesisk: 孝南区; pinyin: *Xiàonán Qū*) er et bydistrikt i byprefekturet Xiaogan i provinsen Hubei i Folkerepublikken Kina. 

## Eksterne lenker
* Lokalregjeringens hjemmesider
Hanchuan

**Hanchuan** (kinesisk: 汉川; pinyin: *Hànchuān*) er et byfylke i byprefekturet Xiaogan i provinsen Hubei i Folkerepublikken Kina.

Befolkningen var på  innbyggere i 1999.

## Samferdsel
### Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.

## Referanser


## Eksterne lenker
* Lokalregjeringens hjemmesider
Boothiahalvøya

**Boothiahalvøya** (eller **Boothia Peninsula**, opprinnelig kalt **Boothia Felix**) er ei stor halvøy i territoriet Nunavut i Canada. Nordspissen av halvøya, Cape Rennell, er det nordligste punktet på det kanadiske fastlandet, og dermed også Nord-Amerika. Halvøya har et areal på .

Halvøya er skilt fra Somersetøya i nord ved det smale Bellotsundet (Ikirahaq). På østkysten ligger Babbage Bay og Abernethy Bay, og på vestkysten Paisley Bay og Wrottesley Inlet. Halvøyas eneste bosetning av betydning er Taloyoak som ligger helt i sør.

Halvøya ble navngitt i 1829 av den skotske utforskeren John Ross. Den er oppkalt etter Felix Booth, en forretningsmann som finansierte Ross' andre forskningsekspedisjon. Ross kalte øya *Boothia Felix*, dvs. «lykkelige Boothia», med en spøk på Booths fornavn, men navnet ble på siste halvdel av 1900-tallet endret til det mer nøytrale *Boothia Peninsula*.

## Referanser
Anevegen (Molde)

**Anevegen** er en gate i Molde kommune i Møre og Romsdal. Gaten starter i Glomstuvegen og går sørvestover. Gaten har fått navn etter moren til Peder Kvam, Ane Kvam (født Grudt), som eide plassen. Peder Kvam har selv fått en gate oppkalt etter seg i nærheten i Pedervegen.

Gaten ender ved Høgskolen i Molde og parkeringsplassen til skolen er snuplass.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Anthon Bangs gate (Molde)

**Anthon Bangs gate** er en gate i Molde kommune i Møre og Romsdal. Gaten starter i Naustvegen og går østover. Gaten har fått navn etter Anthon Bang fra København, en gårdbruker og folkeskribent som bodde i Molde på 1850-tallet.

Gaten går forbi Tøndergård gravlund før den ender i Retirovegen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Bob Guccione

**Bob Guccione** (født Robert Charles Joseph Edward Sabatini Guccione 17. desember 1930 i Brooklyn i New York, død 20. oktober 2010) var grunnlegger og utgiver av voksen-magasinet *[[Penthouse]]*. 

Han trakk seg fra sin stilling som forlegger i november 2003. Han var av siciliansk avstamning og ble oppdratt som katolikk i Bergenfield i New Jersey. Hans far var en regnskapsfører. Han vurderte, men forkastet senere ideen om å gå inn i prestedømmet.

Guccione giftet seg med den første av hans tre koner, Lilyann Becker, før han fylte 20 år, og de hadde en datter, Tonia, sammen. Ekteskapet mislyktes snart. Han forlot sin kone og barn for å reise til Europa, hvor han ønsket å bli maler. Der møtte han til slutt en britisk kvinne, Muriel, og han flyttet til London sammen med henne, der de giftet seg. De hadde to barn, Bob Junior og Tony. 

Bladet *Penthouse* ble publisert for første gang i 1965 i England og i Nord-Amerika fra 1969. Magasinet var et forsøk på å konkurrere med Hugh Hefner og hans pornoblad *[[Playboy]]*. På grunn av deres mangel på penger og andre ressurser, sto Guccione selv for fotograferingen av de fleste av modellene for magasinets tidligste utgaver. På grunn av manglende profesjonell trening, anvendte Guccione sin kunnskap angående maleri til fotografiene hans. Guccione brukte noen ganger flere dager på å fullføre et enkelt fotografi.

Ettersom bladet vokste seg mer vellykket, fikk Guccione muligheten for et liv i luksus, hans tidligere herskapshuset sies å være den største private residens på Manhattan på ca 22 000 kvadratmeter. I 1976 brukte Guccione rundt 17 500 000 amerikanske dollar av sin personlige formue til å finansiere den omstridte historiske episke filmen, *[[Caligula (film)|Caligula]]* som var en hardcore porno flick, og hadde Malcolm McDowell i hovedrollen og biroller av Helen Mirren, John Gielgud og Peter O’Toole.

Han giftet seg med sin mangeårige kompanjong, Kathy Keeton, opprinnelig fra Sør-Afrika. Hun døde i 1997, 58 år gammel, etter behandling for langt fremskredet kreft. Guccione led av kreft selv. Han ble diagnostisert med strupekreft og døde i 2010 i en alder av 80 år.

## Referanser


## Eksterne lenker
* 
*
Somersetøya

**Somersetøya** er ei øy i territoriet Nunavut i Canada. Den har et areal på 24&nbsp;786 km², og er med det den 12. største øya i Canada og den 46. største i verden. Øya er skilt fra Boothiahalvøya og det nordamerikanske fastlandet av det 2 km brede Bellotsundet. Somersetøya er folketom.
## Referanser
Pencksøkket

**Pencksøkket** er en bred, isfylt dal i Dronning Maud Land, beliggende mellom Borgmassivet og Kirwanveggen lengst øst på Maudheimvidda. Den strekker seg ca. 100 kilometer fra sørvest til nordøst.

Pencksøkket ble oppdaget av den tyske antarktisekspedisjonen 1938–39 under ledelse av Alfred Ritscher og oppkalt etter den tyske geografen Albrecht Penck. Området ble kartlagt under Maudheimekspedisjonen 1949–52.

## Kilder
*
Kunståret 2005

**Kunståret 2005** er en oversikt over hendelser, fødte og avdøde kunstnerpersonligheter i 2005.

## Hendelser
* Europeisk kulturhovedstad var Cork.
* Sara Arrhenius blir sjef for Bonniers konsthall i Stockholm.

## Verk

### Byggverk
* Grüne Zitadelle von Magdeburg ferdigstilles av blant annet Peter Pelikan etter posthume tegninger av Friedensreich Hundertwasser.

## Utstillinger
* *"More ! than This – Negotiating realities"*, den tredje Göteborgs Internationella Konstbiennal.

## Priser
*Anders Jahres kulturpris
**Hovedprisvinnere
***Jens Johannessen, maler
***Håkon Bleken, maler
**Juniorprisvinnere
***Sverre Koren Bjertnæs, maler
***Christoffer Fjeldstad, maler
* Caldecott-medaljen: Kevin Henkes for *Kitten's First Full Moon*
* Eckersbergmedaljen:
**Jørgen Michaelsen, billedhugger
**Henning Christiansen, billedhugger
**Ellen Hyllemose, billedhugger
**Tal R, maler
**Per Bak Jensen, maler
**Vibeke Mencke Nielsen, maler
* Prins Eugen-medaljen:
**Olle Ohlsson, sølvsmed
**Åke Pallarp, maler
**Gert Wingårdh, arkitekt
**A K Dolven, norsk kunstner
**Olafur Eliasson, dansk skulptør. 
*Ingeborg og Per Palle Storms ærespris:
**Arne Vinje Gunnerud 
**Kari Rolfsen
* Turnerprisen tildeles Simon Starling.
* Wynneprisen: Jenny Sages for *The road to Utopia*

## Fødsler

## Dødsfall
*3. januar &ndash; Will Eisner, amerikansk tegneserieskaper (87) (født 1917)
* 17. februar &ndash; Rolf Lidberg, svensk kunstner, botaniker og forfatter ("troll-kunstner") (74) (født 1930) 
* 27. februar &ndash; Jörgen Fogelquist, svensk kunstner (77) (født 1927)
*14. mars &ndash; Anne Lise Knoff, norsk kunstner (67) (født 1937)
*17. mars &ndash; Czesław Słania, polsksvensk frimerkegravør (83) (født 1921)
* 22. april &ndash; Eduardo Paolozzi, britisk popkunstner (81) (født 1924)
*23. april &ndash; Romano Scarpa, italiensk tegneserieskaper (77) (født 1927)
* 23. mai &ndash; Björn Rönnquist, svensk kunstner og glasskunstner (56) (født 1948)
*4. oktober &ndash; Simon Spierer, sveitsisk kunstsamler og mesen (født 1926)
*23. november &ndash; Ingvil Aarbakke, norsk kunstner (35) (født 1970)
* Nils G. Stenqvist, svensk grafiker, maler og skulptør (født 1934)
* Lennart Lannfjäll, svensk TV-produsent og kunster (født 1933)
Vejle Fjord

**Vejle Fjord** er en ca. 22 km lang fjord i Østjylland i Danmark. Den strekker seg fra byen Vejle i vest til munningen i Kattegat, mellom Trelde Næs på sørsiden og Juelsminde på nordsiden.

Like øst for Vejle krysses fjorden av motorvei E45 via Vejlefjordbroen.

## Eksterne lenker
*
Nubafjellene

**Nubafjella** er en fjellkjede i Kordofan, en region i Sudan. Fjellene er mellom 500 og 1325 meter høye, og dekker et område på rundt 6&nbsp;200 km². 

## Klima
Klimaet i fjellene er tørt, men de er fruktbare sammenlignet med det omkringliggende området. Det faller mellom 400 og 800 millimeter regn i året, slik at det kan dyrkes mat og kan nyttes som beiteområde. Regntiden varer fra midten av mai til midten av oktober. 

Det er nesten ingen veier i fjellområdet, så de fleste landsbyene kan bare nås til fots på eldgamle stier.

## Folk
Innbyggerne i Nubafjellene hører til mange ulike folkegrupper med ulik språk og kultur. De blir gjerne omtalt som «nubafolk», men denne benevnelsen brukes også om nubaýer, de «svarte» eller urfolkene i fjellene. De ulike folkegruppene lever om hverandre, og det er ikke uvanlig med blandingsekteskap.

Islam er hovedreligionen og arabisk det vanligste språket, som blir brukt som lingua franca i området. Også kordofanske språk blir brukt.

I tillegg til nubaýer finnes her også arabiske folkegrupper, særlig baggaraýer, og andre folk som har kommet fra det vestlige Sudan. Mens nubaýane tradisjonelt har dyrket jorda, har baggaraýene værtnomader som har holdt kyr, men disse er i dag også hovedsakelige bofaste.

## Historie
Det historiske Taqaliriket lå i Nubafjellene.

Fra midten av 1980-åra til undertegningen av våpenhvileavtalen har området vært hard rammet av borgerkrigene i Sudan. Befolkningen i området har hovedsakelig støttet Sør-Sudans frigjøringshær. Området har vært under direkte styre av sentralmyndighetene i Khartoum, og Naivasha-avtalen ga ikke området anledning til å bestemme sin fremtidige status gjennom deltakelse i Folkeavstemningen om uavhengighet i Sør-Sudan. Det skal i stedet holdes «folkelige konsultasjoner» for å avgjøre spørsmålet, sammen med hele regionen Kordofan.

## Eksterne lenker
* «Sudan på 'norgeskartet'» (forsvarsnett.no)
* «Nuba-fjellenes gjemte skjebner» (Leger uten grenser)
Kunståret 2004

**Kunståret 2004** er en oversikt over hendelser, fødte og avdøde kunstnerpersonligheter i 2004.

## Hendelser
* Europeisk kulturhovedstad var Genova og Lille.

## Verk

### Skulpturer
Bronsebysten *Bodhi* av Fredrik Wretman avdukes i august.

## Utstillinger

## Priser
* Caldecott-medaljen: Mordicai Gerstein for *The Man Who Walked Between the Towers*
* Eckersbergmedaljen:
**Martin Erik Andersen, billedhugger
**Olafur Eliasson, billedhugger
**Søren Jensen, billedhugger
**Claus Carstensen, maler
**Leif Kath, maler
* Kulturministeriets Illustratørpris: Helle Vibeke Jensen for *Hør her stær!* 
* Prins Eugen-medaljen:
**Kajsa Mattas, skulptør
**Hans Wigert, maler og grafiker
**Kerstin Öhlin-Lejonklou, sølvsmed
**Kristian Gullichsen, finsk arkitekt
**Hreinn Fridfinnsson, islandsk kunstner 
* Turnerprisen: Jeremy Deller
* Thorvald Bindesbøll-medaljen: Ole Jensen, designer
* Ulrik Hendriksens minnestipend: Victor Lind
* Wynneprisen: George Tjungurrayi

## Dødsfall

## Referanser


## Eksterne lenker
*
Guillaume Cornelis van Beverloo

**Guillaume Cornelis van Beverloo** (født 3. juli 1922 i Liège i Belgia, død 5. september 2010 i Auvers-sur-Oise i Frankrike) var bedre kjent under sitt pseudonym **Corneille**, var en nederlandsk kunstner.

Corneille ble født i Belgia selv om hans foreldre var nederlandske og flyttet tilbake til Nederland da han var 12 år gammel. Han studerte kunst ved Kunstakademiet i Amsterdam, Nederland. Han var en av grunnleggerne av REFLEX-bevegelsen i 1948 og i 1949 var han også en av grunnleggerne av COBRA-bevegelsen, som har hatt stor innflytelse på skandinavisk kunst. Han var aktiv innenfor denne gruppen fra begynnelsen, ikke bare når det gjaldt maleri, men også publisering av poesi i Cobra-magasinet. 

Han var medstifter av Experimentele Groep i Nederland. Frem til sin død både bodde og arbeidet Corneille i Paris, og han gjorde flere besøk til Israel der han jobbet med Jaffa Atalier. Han døde i Auvers-sur-Oise, Frankrike, i oktober 2010, i en alder av 88 år.

## Referanser
Farooq Leghari

**Farooq Leghari** (født som Sardar Farooq Ahmed Khan Leghari, den 29. mai 1940 i Choti Zareen, Punjab-distriktet, død 20. oktober 2010 av hjertestans) var den åttende presidenten i Pakistan fra 14. november 1993 til 2. desember 1997. 

Han sluttet seg til Pakistan Peoples Party. Han ble satt i husarrest flere ganger under det militære regimet til general Muhammad Zia-ul-Haq. Hans eldste sønn, Jamal Leghari ble i 2010 valgt inn i Senatet for Pakistan. Hans datter Faryal Leghari er analytiker og forsker som arbeider for Security & Terrorism Studies ved Gulf Research Center i Dubai. Leghari døde den 20. oktober 2010 i Rawalpindi på grunn av en hjertesykdom. Han ble operert ved Combined Military Hospital i Rawalpindi på tidspunktet for hans dødsfall.

## Referanser
Tom Bosley

**Tom Bosley** (1927–2010) var en amerikansk skuespiller, mest kjent for sin rolle som Howard Cunningham i den langvarige ABC-TV serien Happy Days. 

I tillegg opptrådte han på serier som *Murder, She Wrote* og *Father Dowling Mysteries*, og han hadde tittelrollen i den Pulitzer Prize-vinnende Broadway musikalen «Fiorello!», en rolle som i 1960 innbragte ham en Tony Award for beste opptreden i en musikal. Hans første filmrolle var i 1963, der han spilte en beiler til rollefiguren som ble spilt av Natalie Wood. Andre filmer inkluderer The World of Henry Orient, Divorce American Style, Yours, Mine and Ours og The Triangle Factory Fire Scandal. 

I 2010 dukket han opp i filmen The Backup Plan, der blant andre Jennifer Lopez var med, og dette var hans siste film-opptreden. I løpet av 1970-og 1980-tallet, gjorde Bosley flere reklamefilmer for Happy Sandwich og for søppelsekker.

## Referanser


## Eksterne lenker
*
Jingzhou (Jingzhou)

**Jingzhou** (kinesisk: 荆州区; pinyin: *Jīngzhōu Qū*) er et bydistrikt i byprefekturet Jingzhou i provinsen Hubei i Folkerepublikken Kina.

Arealet er på 1&nbsp;046 km² og befolkningen på 570&nbsp;000 innbyggere.

## Historie
Jingzhou er en meget gammel by, og var i sin tid hovedstad for kongedømmet Chu i vår- og høstannalenes tid. Men den nåværende bymuren er på langt nær så gammel. Zhang Juzheng fra Mingdynastiets tid bodde her, og hans residens er bevart. 

## Samferdsel
### Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.

## Eksterne lenker
* Lokalregjeringens hjemmesider
Shoya Tomizawa

**Shoya Tomizawa** (født 10. desember 1990, død 5. september 2010) var en japansk racer på motorsykkel. 

Etter en karriere i All Japan Road Race Championship, byttet han til MotoGP, og han deltok i 250cc-klassen i løpet av 2009. I 2010-sesongen kjørte han i den nyopprettede Moto2-klassen. Tomizawa ble født i Asahi i Chiba. Han begynte med motorsykkelracing i en alder av tre år i 1994, og han begynte med minisykler rundt 2001. 

Etter at han hadde bestått eksamen fra high school i mars 2009, ble Tomizawa rekruttert av det nye laget til CIPMOTO-GP250 Team og han var med på hans første internasjonale motorsykkelløp senere dette året og endte på 17.-plass som beste resultat.

## Referanser


## Eksterne lenker
* 
*